ยังจับไม่ได้ ตร.มะกันล่าตัวมือปืนยิงครอบครัวตัวเอง 6 ศพ
(ภาพ: AP Photo),ตำรวจรัฐเพนซิลเวเนียออกตามล่าหาตัวมือปืน ผู้ก่อเหตุยิงอดีตภรรยาและสมาชิกครอบครัวเสียชีวิตถึง 6 รายเมื่อวันจันทร์,สำนักข่าวต่างประเทศรายงานว่า เจ้าหน้าที่ตำรวจออกตามล่าหาตัวนาย เบรดลีย์ วิลเลียม สโตน อดีตนาวิกโยธิน อายุ 35 ปี ซึ่งก่อเหตุยิงภรรยาเก่าและสมาชิกครอบครัวคนอื่นๆจนเสียชีวิตรวม 6 ศพ บาดเจ็บอีก 1 คน ที่บ้าน 3 หลังในชุมชนใกล้เมืองฟิลาเดลเฟีย ในรัฐเพนซิลเวเนีย ตั้งแต่ช่วงเช้าวันจันทร์ (15 ธ.ค.),หลังก่อเหตุ เจ้าหน้าที่เชื่อว่านายสโตนเข้าไปหลบซ่อนตัวอยู่ในบ้านหลังหนึ่งที่เขตเพนส์เบิร์ก ใน มอนต์โกเมอรี เคาน์ตี ใกล้เมืองฟิลาเดลเฟีย แต่พอเจ้าหน้าที่หน่วยสวาทบุกเข้าไปกลับไม่พบใครอยู่ภายในบ้านเลย และในเวลาประมาณ 18:00น. วันจันทร์ (ตามเวลท้องถิ่น) ริซา เวตรี เฟอร์แมน อัยการแขวงมอนต์โกเมอรี เคาน์ตี แถลงข่าวยอมรับว่า เจ้าหน้าที่ไม่ทราบว่านายสโตนอยู่ที่ใด,อย่างไรก็ตาม ในคืนวันเดียวกัน ตำรวจในพื้นที่ข้างเคียงอย่าง บัคส์ เคาน์ตี นำกำลังไปที่เขตดอยเลสทาวน์ หลังจากได้รับแจ้งว่าเกิดเหตุชายในชุดทหารที่มีรูปร่างคล้ายกับนายสโตนพยายามจี้ชิงรถยนต์ แต่ไม่มีการยืนยันว่าผู้ต้องสงสัยรายนี้คือนายสโตนหรือไม่,ทั้งนี้ นางเฟอร์แมนเปิดเผยในการแถลงข่าวเมื่อเย็นวันจันทร์ว่า เหตุโจมตีเกิดขึ้นเมื่อเวลาประมาณ 3:30น. วันจันทร์ โดยนายสโตนถูกกล่าวหาว่าใช้อาวุธปืนยิง แพตทริเซีย ฟลิค น้องสาวของ นิโคล สโตน ภรรยาเก่าของเขา ที่บ้านในเขตซูเดอร์ตัน นอกจากนี้ยังยิง อารอน ฟลิค สามีของแพตทริเซียและ นีน่า ฟลิค ลูกสาววัย 14 ปี ของเธอจนเสียชีวิตด้วย ขณะที่ แอนโธนี ฟลิค ลูกชายวัย 17 ปีของแพตทริเซีย ได้รับบาดเจ็บ,ต่อมา นายสโตนบุกไปที่บ้านหลังหนึ่งในเขตแลนส์เดลที่อยู่ติดกัน ก่อนลงมือสังหาร นาง โจแอน ฮิล และ แพตทริเซีย ฮิล แม่และย่าของ นิโคล ภรรยาเก่าของเขา ขณะที่ตำรวจได้รับแจ้งความเกี่ยวกับเหตุการที่เกิดขึ้น จากนั้นในเวลาประมาณ 5:00น. นายสโตนบุกไปที่อพาร์ตเมนต์ของภรรยาเก่าของเขา ซึ่งอยู่ในโลเวอร์ ซัลฟอร์ด ทาวน์ชิพ ผ่านทางหน้าต่าง และยิงสังหารนิโคล ก่อนจะหลบหนีไปพร้อมกับลูก 2 คนของพวกเขา,เฟอร์แมนบอกด้วยว่า เจ้าหน้าที่พบรถของสโตนและโทรศัพท์มือถือของเขาแล้ว แต่ไม่มีข้อมูลว่า เขากำลังเดินทางไปที่ใด
ตำรวจรัฐเพนซิลเวเนียออกตามล่าหาตัวมือปืน ผู้ก่อเหตุยิงอดีตภรรยาและสมาชิกครอบครัวเสียชีวิตถึง 6 รายเมื่อวันจันทร์
ตำรวจ,ตามล่า,เบรดลีย์ วิลเลียม สโตน,นาวิกโยธิน,มือปืน,ฆาตกรรม,สมาชิกครอบครัว,ฟิลาเดลเฟีย,รัฐเพนซิลเวเนีย,มอนต์โกเมอรี เคาน์ตี,หน่วยสวาท,ข่าวต่างประเทศ